ᱵᱟᱸᱠᱩᱲᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱟᱸᱠᱩᱲᱟ ᱡᱚᱝᱥᱚᱱ ᱨᱮᱹᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱟᱫᱽᱨᱟ ᱨᱮᱹᱞᱣᱮ ᱠᱷᱚᱸᱰ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ-ᱵᱟᱸᱠᱩᱲᱟ ᱠᱷᱚᱱ ᱟᱫᱽᱨᱟ ᱞᱟᱭᱤᱱ ᱟᱨ ᱵᱟᱸᱠᱩᱲᱟ ᱠᱷᱚᱱ ᱫᱟᱢᱳᱫᱚᱨ ᱨᱮᱹᱞᱣᱮ (ᱵᱟᱸᱠᱩᱲᱟ ᱠᱷᱚᱱ ᱢᱟᱥᱟᱜᱨᱟᱢ ᱞᱟᱭᱤᱱ) ᱰᱟᱦᱟᱨᱟᱜ ᱢᱤᱫᱴᱟᱹᱝ ᱨᱮᱹᱞᱣᱮ ᱡᱚᱝᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱞᱟᱞᱵᱟᱡᱟᱨ, ᱵᱟᱸᱠᱩᱲᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱰᱟᱦᱟᱨ ᱨᱮᱱᱟᱜ ᱞᱳᱠᱟᱞ ᱟᱨ ᱮᱠᱥᱯᱨᱮᱥ ᱴᱨᱮᱹᱱ ᱨᱮᱱᱟᱜ ᱮᱞ ᱫᱚ ᱵᱟᱸᱠᱩᱲᱟ ᱨᱮᱹᱞᱣᱮ ᱥᱴᱮᱥᱚᱱ ᱨᱮ ᱛᱤᱸᱜᱩᱭᱟ ᱾

ᱱᱟᱜᱟᱢ
ᱠᱷᱚᱲᱚᱜᱽᱯᱩᱨ-ᱵᱟᱸᱠᱩᱲᱟ-ᱟᱫᱽᱨᱟ ᱞᱟᱭᱤᱱ ᱫᱚ ᱑᱙᱐᱑ ᱥᱟᱞ ᱨᱮ ᱡᱷᱤᱡ ᱞᱮᱱᱟ ᱛᱟᱦᱮᱸᱫ ᱾ ᱵᱟᱸᱠᱩᱲᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱥᱟᱶᱛᱮ ᱱᱚᱣᱟ ᱨᱮᱞᱣᱮ ᱴᱨᱮᱠ ᱨᱮᱱᱟᱜ ᱑᱙᱙᱗-᱙᱘ ᱥᱟᱞ ᱨᱮ ᱵᱤᱡᱽᱞᱤ ᱞᱟᱜᱟᱣ ᱞᱮᱱᱟ ᱛᱟᱦᱮᱸᱫ ᱾ ᱵᱟᱸᱠᱩᱲᱟ ᱟᱨ ᱨᱟᱭᱱᱚᱜᱚᱨ ᱡᱚᱲᱟᱣᱟᱜ ᱢᱟᱨᱮ ᱱᱮᱨᱳ-ᱜᱮᱡᱽ ᱫᱚ ᱵᱟᱸᱠᱩᱲᱟ-ᱫᱟᱢᱳᱫᱚᱨ ᱨᱮᱞᱣᱮ (ᱡᱟᱦᱟᱸ ᱫᱚ ᱵᱟᱸᱠᱩᱲᱟ ᱫᱟᱢᱳᱫᱚᱨ ᱱᱟᱹᱭ ᱨᱮᱞᱣᱮ ᱦᱚᱸ ᱠᱚ ᱢᱮᱛᱟᱜᱼᱟ) ᱫᱚ ᱑᱙᱑᱖ ᱟᱨ ᱑᱙᱑᱗ ᱥᱟᱞ ᱛᱟᱞᱟ ᱨᱮ ᱠᱷᱚᱸᱰ ᱨᱮ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱡᱷᱤᱡ ᱞᱮᱱᱟ ᱛᱟᱦᱮᱸᱫ ᱾ ᱒᱐᱐᱕ ᱥᱟᱞ ᱨᱮ, ᱑᱑᱘ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱨᱮᱞᱣᱮ ᱠᱷᱚᱸᱰ ᱫᱚ ᱵᱟᱸᱠᱩᱲᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱢᱟᱥᱟᱜᱨᱟᱢ ᱞᱟᱭᱤᱱ ᱫᱚ ᱑,᱖᱗᱖ ᱢᱤᱞᱤ (᱕ ᱯᱷᱤᱴ ᱖ ᱤᱸᱪ) ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱛᱟᱦᱮᱸᱫ ᱾ ᱒᱐᱑᱘-᱑᱙ ᱥᱟᱞ ᱨᱮ ᱯᱩᱨᱟᱹ ᱴᱨᱮᱠ ᱵᱤᱡᱽᱞᱤ ᱞᱟᱜᱟᱣ ᱞᱮᱱᱟ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱫᱽᱨᱟ ᱨᱮᱞᱣᱮ ᱠᱷᱚᱸᱰ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱟᱸᱠᱩᱲᱟ